পঞ্চম কিস্তিঃ গোমা শহর, আফ্রিকান বিশ্বযুদ্ধ অবশেষে গোমা শহরে দুপুর পৌনে বারটার দিকে আমরা গোমা বিমান বন্দর থেকে বের হলাম। আমাদের গন্তব্য সাত/আট কিলোমিটার উত্তর-পূর্ব দিকে বাংলাদেশ সেনাবাহিনীর ইন্জিনিয়ারিং কোম্পানির মুনিগি ক্যাম্প। বিমান বন্দর থেকে বের হয়েই অপেক্ষাকৃত প্রসস্থ রাস্তা। রাস্তাটা পরিচ্ছন্নই মনে হল। আমাদের সাথে কোন কঙ্গোলিজ কারেন্সি নেই। একই সাথে একটি সিম কার্ডও কিনতে চাইলাম। রাস্তার পাশে সারি সারি মানি ইক্সচেন্জ এর দোকান। এরা একই সাথে মোবাইল ফোনের সিম কার্ডও বিক্রয় করে। আমাদের সাথের সেনা সদস্যরা এখান থেকে মোবাইলের ব্যালান্স কিনলেন। কিন্তু এখান থেকে তারা স্থানীয় মূদ্রা কিনতে নিরুৎসাহিত করলেন।